Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: törvény egyes rendelkezéseinek végrehajtásáról szóló 16/2000. (VI. 8.) EüM rendelet, MSZ 62-7 (1999. március)]. Ennek hiányában 1 fő nukleáris medicina szakorvos elérhetőségét kell
Paragraph Index: 629

b) egyéb mikrobiológiai laboratóriumokban munkaszüneti/ünnepnapokon készenlétet. A laboratórium kompetencia szintjén nem végezhető, illetve nem végzett vizsgálatokra érkező mintákat szakszerűen kell tárolni és továbbítani a vizsgálat végzésére alkalmas laboratóriumba. Belső minőségirányítási rendszert kell működtetni (részvétel jártassági vizsgálatokban, módszertani leírások, minőségügyi kézikönyv, referencia anyagok, stb.). Eleget kell tenni a jogszabályok által előírt jelentési kötelezettségeknek. OXYOLÓGIA ÉS SÜRGŐSSÉGI ORVOSTAN Oxyológia és sürgősségi betegellátás Szakmakód: Progresszív ellátási szintek A kórházi sürgősségi ellátás minden progresszivitási szintje azonos ellátási készséget feltételez, mennyiségi mutatók mellett alapvető különbséget az adott kórházi háttér komplex ellátási készsége jelöli. A gyermekellátásra a sürgősségi osztályon belül elkülönített vizsgáló/ellátó helyiség szükséges. Szakorvosi szinten gyermekgyógyászati jártasság elvárt. Gyerek kórházak, klinikák, intézetek esetében a progresszivitási szintek feltételrendszere hasonló, kiegészítve légúti idegentest-eltávolítás folyamatos készségével. A háttérben lévő további gyermekgyógyászati profilok az intézmény jellegéből következően adottak. Személyi feltételek vonatkozásában a gyermekgyógyászati gyakorlat és képesítés mind orvosi, mind ápolói szinten elvárt. Sürgősségi fogadóhely Minden monoprofilú, akut jellegű betegellátásban résztvevő intézményben garantálni kell a betegek beléptetési pontját, ahol a kritikus állapot menedzselésének, a betegek átvételének minden feltétele folyamatosan biztosított. A személyi, anyagi-technikai feltételeihez kötelezően hozzátartozik oxyológus, sürgősségi, oxyológiai-sürgősségi, vagy aneszteziológiai-intenzív szakorvos, a felszerelésnek biztosítania kell a kiterjesztett újraélesztés, véna- és légútbiztosítás, és az ezekhez szükséges monitorozás lehetőségét. I. progresszivitási szintű sürgősségi osztály Városi szintű kórházakban működik. Az ellátás tekintetében részben végleges ellátást végez, a beteget hazabocsáthatja, részben az osztályozás után saját kórházának osztályán helyezi el, vagy állapotstabilizálás után továbbküldi. II. progresszivitási szintű sürgősségi osztály Multifunkciós szintű kórházakban szervezendő sürgősségi osztály. A saját területén I. progresszivitási szintű feladatokat lát el, teljes körű traumatológiával rendelkezik, és döntő többségben a betegek végleges ellátását végzi. Azokban az esetekben, amelyekben nem rendelkezik a beteg ellátására alkalmas szakmai egységgel, a betegeket a sürgősségi centrumba irányítja. III. progresszivitási szintű sürgősségi centrum Olyan II. progresszivitási szintű sürgősségi osztállyal rendelkező regionális vagy vezető funkciókkal bíró intézmény, ahol a II. szinten túl létezik folyamatos idegsebészeti, invazív kardiológiai és mellkas-sebészeti ellátás. A sürgősségi fogadóhely minimumfeltételei Személyi feltételek: – műszakonként

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes